Plaasmoord: Bejaardes en seun doodgeslaanArgieffoto ŉ Bejaarde egpaar en hul seun is Sondag op hul plaas naby Richmond in KwaZulu-Natal deur ŉ onbekende hoeveelheid mans oorval en met klippe en ŉ panga doodgeslaan. Kapt. Thulani Zwane, ŉ polisiewoordvoerder, het Maandag aan Maroela Media gesê die voorval het omstreeks 12:44 plaasgevind. “Die egpaar se huis is geplunder en die verdagtes het met vuurwapens, huishoudelike toerusting asook ŉ onbekende hoeveelheid geld ontsnap,” het Zwane gesê. Die Richmond-polisie ondersoek drie sake van moord en ŉ saak van huisbraak. Niemand is nog in verband met die moorde in hegtenis geneem nie. Die name van die slagoffers is nog nie bekend gemaak nie.